****

 **REPUBLIKA HRVATSKA
KRAPINSKO-ZAGORSKA ŽUPANIJA**

#  **Ž U P A N NACRT**

**KLASA:** 311-01/24-01/63

**URBROJ:** 2140-24-02-

Krapina, \_\_\_\_\_\_\_\_\_\_.2024.

Na temelju članka čl. 32. Statuta Krapinsko-zagorske županije («Službeni glasnik Krapinsko-zagorske županije» broj 13/01., 5/06.., 14/09., 11/13.,13/18., 5/20., 10/21. i 15/21. – pročišćeni tekst) župan Krapinsko-zagorske županije donosi

 **Izmjenu Pravilnika**

**za dodjelu potpora** **tradicijskim i umjetničkim obrtima na području Krapinsko-zagorske županije**

**Članak 1.**

U Pravilniku za dodjelu potpora tradicijskim i umjetničkim obrtima na području Krapinsko-zagorske županije (“Službeni glasnik Krapinsko-zagorske županije” broj 14/22., dalje u tekstu: Pravilnik) članak 2. stavak 1 mijenja se i glasi:

„Potpore iz članka 1. osiguravaju se u Proračunu Krapinsko-zagorske županije, imaju karakter potpore male vrijednosti koje su bespovratne, namjenske i odobravaju se kao de minimis potpora sukladno pravilima Uredbe Komisije (EU) 2023/2831 оd 13. prosinca 2023. o primjeni članaka 107. i 108. Ugovora o funkcioniranju Europske unije na de minimis potpore (Službeni list Europske unije, L2023/2831; u daljnjem tekstu: Uredba 2023/2831).“

**Članak 2.**

U Pravilniku u članku 2. stavak 2. mijenja se i glasi:

„Iznos svih potpora male vrijednosti (uključujući i potporu iz ovog Pravilnika) u tekućoj fiskalnoj godini i tijekom prethodne dvije fiskalne godine ne smije prelaziti iznos od 300.000,00 EUR“

**Članak 3.**

U Pravilniku u članak 4. stavak 1 dopunjuje se na način da se u tablici „Pretežita djelatnost prema NKD 2007“, iza broja NKD-a 95.23 dodaje novi redak:

|  |  |  |
| --- | --- | --- |
| 23.19 | Proizvodnja i obrada ostalog stakla uključujući tehničku robu od stakla – brušenje stakla, pjeskarenje stakla | Staklarska |

**Članak 4.**

U Pravilniku u članku 8. stavak 4. mijenja se i glasi:

„Iznos pojedinačne potpore izračunava se na način da se odobrava 80 % od traženih troškova ili maksimalni iznos do 1.500,00 EUR za:

* kupnju strojeva, opreme, alata i inventara za obavljanje osnovne djelatnosti po primatelju“

 **Članak 5.**

U Pravilniku u članku 8. stavak 5. mijenja se i glasi:

„Iznos pojedinačne potpore izračunava se na način da se odobrava 80 % od traženih

 troškova ili maksimalni iznos do 700,00 EUR za :

* poboljšanje uvjeta rada radionice, uređenje poslovnog prostora (građevinski, instalacijski radovi, unutrašnje uređenje i opremanje-uredski namještaj),
* izlaganje na specijaliziranim sajmovima, izradu promidžbenog materijala,
* stručno osposobljavanje vlasnika i zaposlenih u obrtu,
* ishođenje uvjerenja o stjecanju statusa tradicijskog odnosno umjetničkog obrta Hrvatske obrtničke komore.“

**Članak 6.**

Ostale odredbe Pravilnika ostaju neizmijenjene.

**Članak 7.**

Ova Izmjena Pravilnika stupa na snagu prvi dan od dana objave u „Službenom glasniku Krapinsko-zagorske županije“.

**Ž U P A N**

**Željko Kolar**